RINKOS DALYVIŲ KONSULTACIJA
DĖL KOMPIUTERINIO TOMOGRAFO PIRKIMO
VšĮ „Lazdijų rajono savivaldybės sveikatos centras“ (toliau – Pirkimo vykdytojas), vadovaudamasi Lietuvos Respublikos viešųjų pirkimų įstatymo (toliau – VPĮ) 27 str. prašo nepriklausomų ekspertų, institucijų arba rinkos dalyvių suteikti konsultacijas dėl kompiuterinio tomografo įsigijimo. Pirkimas bus atliekamas įgyvendinant INTERREG programos LTPL00443 projektą „Radiologija per sienas“ .
             Konsultacijos objektas: kompiuterinis tomografas (toliau  –  Prekė).
  Konsultacijos tikslas: 
· pristatyti Pirkimą potencialiems prekės tiekėjams;
· gauti rinkos dalyvių konsultacijas ir pasiūlymus, kaip Perkančiajai organizacijai įsigyti jos poreikius atitinkančią prekę efektyviausiu ir racionaliausiu būdu;
· gauti  rinkos  dalyvių  konsultacijas  bei  pasiūlymus dėl  Pirkimo  techninės specifikacijos ir ekonominio naudingumo vertinimo kriterijų,
· išsiaiškinti orientacinę perkamos prekės kainą.
Konsultacijos būdas: konsultacija vykdoma Centrinės viešųjų pirkimų informacinės sistemos priemonėmis (susirašinėjimo priemonėmis, jeigu neįmanoma kitaip) Viešųjų pirkimų tarnybos nustatyta tvarka. Rinkos dalyviai kviečiami ne vėliau kaip iki 2025 m. gruodžio 29 d. 10 val.  teikti atsakymus į pateiktus klausimus, savo siūlymus ir rekomendacijas. 
Klausimai teikiami, susirašinėjimas vykdomas ir kt. rinkos konsultacijos procedūros vykdomos lietuvių kalba. Susitikimai nebus rengiami.
Perkančioji organizacija skelbdama viešąjį pirkimą, neįsipareigoja atsižvelgti į visas pastabas ir/ar pasiūlymus.
Pateikti dokumentų projektai nėra galutiniai, jų turinys po rinkos konsultacijos gali keistis.
Siekdami geriau pasiruošti Pirkimui prašome, kad rinkos dalyviai ir nepriklausomi ekspertai atsakytų į šiuos klausimus:
I. Aplinkybės susijusios su pirkimo objektu
	Eil. Nr.
	Klausimas
	Atsakymas*

	1.
	Ar dalyvautumėte pirkime, planuojamame vykdyti pagal pateiktas technines specifikacijas?
	

	2.
	Ar turite pastabų, klausimų dėl techninių specifikacijų projekto? 
(prašome pateikti argumentuotas pastabas bei konkrečių techninės specifikacijos punktų  pakeitimus/patikslinimus, kurie  suteiktų galimybę Jūsų įmonei pasiūlyti techninės specifikacijos reikalavimų visumą atitinkančias prekes)
	

	3.
	Kokio gamintojo bei modelio prekę, atitinkančią techninės specifikacijos reikalavimus (esamos redakcijos arba atlikus Jūsų pasiūlytus reikalavimų pakeitimus), galėtumėte pasiūlyti?  (prašome pateikti nuorodą  į technines charakteristikas ir/arba pateikti gamintojo dokumentaciją)
	

	4.
	Kokia yra standartinė gamintojo suteikiama garantija siūlomai prekei (jos komplektuojamoms dalims)?
Kokios garantinės priežiūros sąlygos (terminai, garantijos pratęsimo galimybės ir jos kaina, kt.)?
	

	5.
	Koks galėtų būti terminas  prekių pristatymui?
	

	6.
	Kuriuos aplinkos apsaugos kriterijus, iš nurodytų Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo", atitinka Jūsų įmonės siūlomos priemonės? Kokius aplinkos apsaugos kriterijų (žaliojo pirkimo reikalavimų) atitiktį patvirtinančius dokumentus galėtumėte pateikti pirkimo metu?
	

	7.
	Pateikite savo pastabas ir siūlymus dėl vertinimo kriterijų ir lyginamųjų svorių.
	

	8.
	Jei turite kitų pastebėjimų ar pasiūlymų, pateikite.
	

	9. 
	Prašome nurodyti atstovaujamą įmonę, jos kontaktus, pastabas ir (ar) pasiūlymus teikiančių asmenų vardus ir pavardes, kontaktinius duomenis.
	



II. Aplinkybės susijusios su pirkimo verte
	Eil. Nr.
	Klausimas
	Atsakymas*

	1.
	Ar pakankama numatyta pirkimo vertė 710000,00 Eur su PVM? Jei ne, prašome nurodyti orientacinę perkamos prekės kainą.
	

	2.
	Kiti siūlymai ir pastebėjimai
	


* Užtikriname, kad rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Jūsų pateikti įkainiai / kaina nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
PRIDEDAMA. Pirkimo Techninė specifikacija,  ekonominio vertinimo kriterijai.






Kompiuterinio tomografo techninė specifikacija
	Eil.
Nr.
	Parametrai (specifikacija)
	Reikalaujamos parametrų reikšmės
	Siūlomos techninės charakteristikos ir atitikimo techniniams reikalavimams patvirtinimas su nuoroda į atitinkamus gamintojo techninės dokumentacijos puslapius.
(pildo tiekėjas)

	1.
	Paskirtis
	Viso žmogaus kūno tyrimams. Daugiapjūvis rentgeno kompiuterinės tomografijos (KT) aparatas bendrajai radiologijai (krūtinė – pilvas - dubuo), veido - kaklo, kaulų – sąnarių - minkštųjų audinių, neuro - profilio skenavimui, KT angiografijai, kardiologiniams tyrimams.
	

	2.
	Kompiuterinio tomografo bazinė skenavimo dalis:
	
	

	2.1.
	Pagrindiniai skenavimo režimai:

	1. Spiralinis skenavimas;
1. Daugiapjūvis ašinis (angl. sequential) skenavimas;
1. Topogramos;
1. Prospektyvinio ir retrospektyvinio sinchronizavimo su paciento EKG režimai širdies tyrimams.
	

	2.2.
	Efektyvus detektorių matricos plotis izocentre z-ašies kryptimi (išilginis)
	Ne mažiau kaip 38 mm (KT aparatą komplektuojant su dviejų rentgeno vamzdžių sistema, efektyvus detektorių matricos plotis sumuojamas, t. y. bendras efektyvus detektorių matricos plotis turi būti ≥ 38 mm).
	

	2.3
	Tyrimų skiriamoji geba
	
	

	2.3.1
	Skiriamoji geba prie ≥ 2 % MTF, X-Y plokštumose, lp/cm
	≥16
	

	2.3.2
	Skiriamoji geba prie ≥ 50 % MTF, X-Y plokštumose, lp/cm 
	≥10 
	

	2.4
	Maksimalus tyrimo matymo laukas (FOV) 
	≥ 50 cm
	

	2.5.
	Kompiuterinės tomografijos vaizdo rekonstrukcijos matrica 
	≥ (512 x 512) elementų 
	

	2.6
	Rentgeninio tankio diferenciacija (dinaminis diapazonas)
	≥ 30000 HU
	

	2.7.
	Kieto kūno detektoriai
	1. Tinkami dviejų arba daugiau energijų skenavimui;
1. Bendras detektoriaus elementų skaičius ≥ 53000.
	

	2.8.
	Trumpiausias pilno (360 o) apsisukimo laikas (trumpiausia skenavimo trukmė vienam pilnam (360o) apsisukimui)
	≤ 0,35 s
	

	2.9.
	Paciento angos diametras
	≥ 70 cm
	

	2.10.
	Maksimali leidžiama paciento stalo apkrova
	≥ 220 kg
	

	2.11.
	Maksimalus tyrimo nuskaitymo ilgis
	≥ 195 cm 
	

	2.12.	
	Maksimalus pjūvių skaičius, gaunamas vieno pilno apsisukimo (360°) metu daugiapjūvio ašinio skenavimo režime
	≥ 128
	

	2.13.
	Rentgeno generatoriaus galia (atmetus iteratyvios rekonstrukcijos algoritmų įtaką)
	≥ 70 kW
	

	3.
	Rentgeno spindulių gamybos charakteristikos:
	
	

	3.1.
	Rentgeno šaltinio architektūra
	Vieno arba dviejų aktyviai aušinamų rentgeno vamzdžių sistema
	

	3.2.
	Įtampos pasirinkimo diapazonas (ne siauresnis už nurodytą)
	Nuo 80 iki 135 kV
	

	3.3.
	Srovės pasirinkimo diapazonas (ne siauresnis už nurodytą)
	Nuo 10 iki 600 mA
	

	3.4.
	Rentgeno vamzdžio (-ių) fokuso taškų kiekis
	Jei siūlomas KT aparatas komplektuojamas su vienu rentgeno vamzdžiu - ne mažiau kaip 2 fokuso taškai, jei komplektuojamas su dviejų rentgeno vamzdžių sistema – ne mažiau kaip po 2 fokuso taškus kiekvienam rentgeno vamzdžiui
	

	3.5
	Paciento apšvitą mažinančios technologijos
	1. Dozės moduliacija – automatinė rentgeno vamzdžio srovės (mA) kontrolė;
1. Iteratyvios rekonstrukcijos algoritmų sistema pacientų apšvitai ir vaizdo artefaktams sumažinti (Safire, iDose4, ASiR-V, AIDR 3D arba lygiavertis algoritmas);
1. Vaizdo rekonstrukcijos sistema paremta dirbtinio intelekto (gilaus mokymosi) algoritmais (AiCE, TrueFidelity, Precise Image arba lygiavertis algoritmas) arba vaizdo rekonstrukcijos sistema veikianti statistinio triukšmo modeliavimo pagrindu (ADMIRE arba lygiavertis algoritmas), leidžianti sukurti geresnio kontrasto, sumažinto triukšmo vaizdus bei mažintų pacientui tenkančios apšvitos kiekį.
1. Spinduliuotei jautrių organų apšvitos mažinimo darbo režimai.
	

	4.
	Rentgeno vaizdų rekonstrukcijos sistemos charakteristikos:
	
	

	4.1.
	Vaizdų rekonstrukcijos atlikimas
	Vaizdų rekonstrukcija atliekama kartu su skenavimu
	

	4.2.
	Algoritmai metalinių implantų sukeltiems artefaktams sumažinti
	Sistema turi algoritmus metalinių implantų sukeltiems artefaktams sumažinti
	

	4.3.
	DICOM funkcionalumas:
	1. DICOM Print;
1. DICOM Send (arba Store);
1. DICOM Modality Worklist;
1. DICOM MPPS;
1. DICOM Radiation Dose Structured Report.
	

	5.
	Spektrinis vaizdinimas
	KT aparatas turi dviejų arba daugiau energijų (ang. dual arba multi-energy) skenavimą, funkciją
	

	6.
	Tyrimo eigos automatizavimas 
	Tyrimo eigos automatizavimas naudojant 3D vaizdo kamerą, veikiančią dirbtinio intelekto algoritmų pagrindu, apimantis automatinį paciento pozicionavimą, centravimą ir automatinį nuskaitymo zonos nustatymą
	

	7.
	Reikalavimai aparatūrinei ir programinei įrangai radiologinių vaizdų peržiūrai ir diagnostikai
	
	

	7.1.
	KT vaizdų peržiūrai ir diagnostikai skirta tarnybinė stotis (centrinis serveris)
	1. Serverio techniniai parametrai turi atitikti rekomenduojamus programinės įrangos parametrus.
1. Serveris turi būti sukomplektuotas su nepertraukiamo maitinimo šaltiniu (UPS tipo arba lygiaverčiu), užtikrinančiu serverio darbą dingus elektrai.
1. Serveryje turi būti įdiegtos šios vaizdų peržiūrai ir diagnostikai skirtos programos:
2. Trimačių paviršių tyrimo, tūrinių ir daugiaplokštuminių rekonstrukcijų programos (su galimybe naudoti 3-jose darbo vietose vienu metu);
2. Angiografijos tyrimų programa su automatiniu kaulinio audinio pašalinimu;
2. Automatizuota širdies tyrimų vertinimo programa;
2. Programinė įranga automatizuotam širdies vainikinių arterijų kalcifikacijos nustatymui.
	

	7.2.
	KT vaizdų peržiūrai ir diagnostikai skirta radiologo darbo vieta
	1. Kompiuterio komplektacija: stalinis kompiuteris sukomplektuotas su USB laidine pele, USB laidine klaviatūra ir medicininiu monitorium;
1. Medicininio monitoriaus ekrano įstrižainė ≥30";
1. Medicininio monitoriaus maksimali raiška ≥ 6 megapikseliai;
1. Medicininio monitoriaus maksimalus skaistis ≥ 1000 cd/m2;
1. Medicininio monitoriaus kontrastiškumas (tipinis) ≥ 2000:1;
1. Medicininio monitoriaus kalibracinis daviklis bei programinė įranga/modulis periodinei monitoriaus kokybės kontrolei atlikti (arba lygiavertis technologinis sprendimas).
	

	7.3.
	Pajungimas į įstaigoje veikiantį diagnostinių stočių bei PACS tinklą pagal DICOM standarto Print, Send, Query ir Retrieve protokolus
	Pajungimas į įstaigoje veikiantį diagnostinių stočių bei PACS tinklą pagal DICOM standarto Print, Send, Query ir Retrieve protokolus įskaičiuotas į pasiūlymo kainą
	

	8.
	Reikalavimai komplekte su KT aparatu pateikiamam automatiniam boliusiniam kontrastinio tirpalo injektoriui:
	
	

	8.1.
	Injektoriaus tipas
	Vienmomentinis, ne mažiau kaip dviejų injekcinių talpų
	

	8.2.
	Naudojamų injekcinių talpų tūrio diapazonas (ne siauresnis už nurodytą)
	Nuo 100 iki 200 ml
	

	9.
	Komplekte su KT aparatu pateikiami priedai:
	1. Įvadinė elektros spinta, sukomplektuota apsauginiais el. įtampos ribotuvais (įskaitant spintos sumontavimą kompiuterinio tomografo instaliavimo metu);
1. Įranga pacientų apšvitos registravimui pagal ES direktyvas ir HN 73:2018 „Pagrindinės radiacinės saugos normos“;
1. Kasdienei (savaitinei) kokybės kontrolei (vaizdo kokybės įvertinimui, kalibravimui) skirta įranga (fantomai);
1. Paciento pozicionavimui skirtos priemonės: galvos laikiklis, pagalvėlės, atramos, fiksavimo priemonės.
	

	10.
	Rentgeno diagnostikos įrangos bei kartu su įranga pateiktų dokumentų atitikimas Lietuvos higienos normoje HN 31:2021 „Radiacinės saugos reikalavimai medicininėje rentgenodiagnostikoje“ bei HN 73:2018 „Pagrindinės radiacinės saugos normos“ nurodytiems reikalavimams
	Būtinas (būtinas tiekėjo patvirtinimas, kad siūloma rentgeno diagnostikos įranga bei kartu su įranga pateikti dokumentai atitiks Lietuvos higienos normoje HN 31:2021 „Radiacinės saugos reikalavimai medicininėje rentgenodiagnostikoje“ ir HN 73:2018 „Pagrindinės radiacinės saugos normos“ nurodytus reikalavimus)
	

	11.
	Siūlomos įrangos pristatymas, iškrovimas, instaliavimas, montavimas, patalpų pritaikymas radiacinės saugos reikalavimams ir paruošimas eksploatacijai pagal Lietuvos higienos normos HN 31:2021 „Radiacinės saugos reikalavimai medicininėje rentgenodiagnostikoje“ radiacinės saugos reikalavimus ir Medicinos priemonių (prietaisų) naudojimo tvarkos aprašo, patvirtinto sveikatos apsaugos ministro 2010 m. gegužės 3 d. įsakymu Nr. V-383 „Dėl Medicinos priemonių (prietaisų) naudojimo tvarkos aprašo patvirtinimo“, nustatytą tvarką
	Būtina, įskaičiuota į galutinę pasiūlymo kainą (būtinas tiekėjo patvirtinimas, kad siūlomos įrangos pristatymo, iškrovimo, instaliavimo, montavimo, patalpų pritaikymo radiacinės saugos reikalavimams ir paruošimo eksploatacijai pagal Lietuvos higienos normos HN 31:2021 „Radiacinės saugos reikalavimai medicininėje rentgenodiagnostikoje“ radiacinės saugos reikalavimus ir Medicinos priemonių (prietaisų) naudojimo tvarkos aprašo, patvirtinto sveikatos apsaugos ministro 2010 m. gegužės 3 d. įsakymu Nr. V-383 „Dėl Medicinos priemonių (prietaisų) naudojimo tvarkos aprašo patvirtinimo“, nustatytą tvarką kaštai yra įskaičiuoti į galutinę pasiūlymo kainą).
	

	12.
	Įrangos tiekėjas arba gamintojo atstovai, sumontavę ir suderinę įrangą, privalo atlikti KT aparato kokybės kontrolės priėmimo bandymus pagal Lietuvoje galiojančius teisės aktus (HN 78:2009), Medicinos priemonių (prietaisų) naudojimo tvarkos aprašo, patvirtinto sveikatos apsaugos ministro 2010 m. gegužės 3 d. įsakymu Nr. V-383 „Dėl Medicinos priemonių (prietaisų) naudojimo tvarkos aprašo patvirtinimo“, nustatyta tvarka ir pateikti bandymų protokolus.
	Būtina, įskaičiuota į galutinę pasiūlymo kainą (būtinas tiekėjo patvirtinimas, kad įrangos tiekėjas arba gamintojo atstovai, sumontavę ir suderinę įrangą, atliks KT aparato kokybės kontrolės priėmimo bandymus pagal Lietuvoje galiojančius teisės aktus (HN 78:2009), Medicinos priemonių (prietaisų) naudojimo tvarkos aprašo, patvirtinto sveikatos apsaugos ministro 2010 m. gegužės 3 d. įsakymu Nr. V-383 „Dėl Medicinos priemonių (prietaisų) naudojimo tvarkos aprašo patvirtinimo“, nustatyta tvarka ir pateiks bandymų protokolus ir kad visi aukščiau išvardinti darbai yra įskaičiuoti į galutinę pasiūlymo kainą)
	

	13.
	Įrangos žymėjimas CE ženklu
	Būtinas (kartu su pasiūlymu privaloma pateikti CE sertifikato arba EB atitikties deklaracijos kopijas)
	

	14.
	Medicininio personalo apmokymas
	Medicininio personalo apmokymas naudoti įrangą įskaičiuotas į pasiūlymo kainą.
	

	15.
	Garantija
	Ne mažiau kaip 24 mėn. 
	

	16.
	Garantijos sąlygos
	Garantijos laikotarpiu tiekėjas teisės aktų nustatyta tvarka nemokamai atlieka prekės techninę priežiūrą (įskaitant techninei priežiūrai atlikti reikalingas detales ir (ar) medžiagas), garantijos sąlygas atitinkančių gedimų (jei jie nutiko naudojant įrangą pagal paskirtį, laikantis pateiktų instrukcijų bei nurodytų eksploatavimo sąlygų) šalinimą ir techninės būklės patikrinimus pagal gamintojo reikalavimus/rekomendacijas ir apie prevencinius veiksmus (jei tokių būna imtis) informuoja pirkėją. Taip pat atlieka kokybės kontrolės matavimus pagal Lietuvos Respublikos sveikatos apsaugos ministro 2009 m. lapkričio 12 d. įsakymu Nr. V-922 „Dėl Lietuvos higienos normos HN 78:2009 „Kokybės kontrolės reikalavimai ir vertinimo kriterijai medicininėje rentgenodiagnostikoje“ patvirtinimo“ patvirtintos Lietuvos higienos normos HN 78:2009 „Kokybės kontrolės reikalavimai ir vertinimo kriterijai medicininėje rentgenodiagnostikoje“ reikalavimus. Visą garantijos laikotarpį pirkėjui teikia išsamias konsultacijas ir paaiškinimus. Prekės gedimo atveju atvyksta remontuoti prekės ne vėliau kaip per 24 (dvidešimt keturias) valandas nuo pranešimo apie prekės gedimą gavimo. Garantinio gedimo atveju, nemokamai remontuoja arba keičia sugedusias dalis (detales), medžiagas. 
(būtinas atitinkamas tiekėjo patvirtinimas)
	










PASIŪLYMŲ VERTINIMO KRITERIJAI IR LYGINAMIEJI SVORIAI

PASIŪLYMŲ VERTINIMAS IR PALYGINIMAS

	Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Ekonomiškai naudingiausiu pasiūlymu laikomas pasiūlymas, kurio ekonominis naudingumas didžiausias.
	
Numatytų vertinimo kriterijų lyginamieji svoriai:
1) kaina (K) – 60;
2) techniniai pranašumai (T) –40;
Vertinimo kriterijai ir jų parametrų lyginamieji svoriai:
	Vertinimo kriterijai
	Lyginamasis svoris ekonominio naudingumo įvertinime

	Kaina (K)
	X=60

	Techniniai pranašumai (T)
	Y=40

	Nr.
	Parametras
	Vertinimo būdas
	Parametro lyginamasis svoris
	

	T1
	Atstumas nuo rentgeno vamzdžio židinio taško iki detektoriaus, mm
	Palyginamasis: interpoliacinis
	L1 = 0,2
	Įrašyti konkrečią parametro vertę

	T2
	Skiriamoji geba prie ≥ 2 % MTF, X-Y plokštumose, lp/cm
	Palyginamasis: interpoliacinis
	L2 = 0,2
	Įrašyti konkrečią parametro vertę

	T3
	Didžiausias spiralinio nuskaitymo greitis prie ne mažesnio nei 50 cm matymo lauko (FOV), mm/s
	Palyginamasis: interpoliacinis
	L3 = 0,2
	Įrašyti konkrečią parametro vertę

	T4
	Pasirenkamų įtampos (kV) reikšmių diapazono plotis
	Palyginamasis: interpoliacinis
	L4 = 0,2
	Įrašyti konkrečią parametro vertę

	T5
	Kompiuterinės tomografijos diagnostinio vaizdo rekonstrukcijos matrica ≥ (1024 x 1024) elementų
	Statinis: (yra/nėra)
	L5 = 0,2
	Įrašyti parametro vertę: yra/nėra



Pasiūlymo ekonominio naudingumo (kainos ir kokybės santykio) apskaičiavimo tvarka (formulė) yra pateikiama žemiau:
1.  Pasiūlymo ekonominis naudingumas (E) apskaičiuojamas sudedant tiekėjo pasiūlymo kainos (K) ir techninių pranašumų (T) balus:
E = K+ T
2. Pasiūlymo kainos (K) balai apskaičiuojami mažiausios pasiūlytos kainos (Kmin) ir vertinamo pasiūlymo kainos (Kv) santykį padauginant iš kainos lyginamojo svorio (X):

3. Kadangi siūlomo objekto techniniai pranašumai įvertinami dviem skirtingais vertinimo būdais, todėl parametrų įvertinimas apskaičiuojamas skirtingais metodais:
3.1. Siūlomo objekto T1, T2, T3, T4 techniniai parametrai aprašomi palyginamuoju interpoliaciniu vertinimo būdu, todėl parametro įvertinimas apskaičiuojamas pagal metodiką:
3.1.1. Jei siūlomas objektas turi parametro T1 mažiausią skaitinę vertę (Tmin) gauna maksimalų balų skaičių pagal lyginamąjį svorį: T1 = L1 = 0,2. Didžiausią parametro T1 skaitinę vertę (Tmax) turintis objektas gauna 0 balų: T1 = L1 = 0. Visais kitais atvejais vertinamo objekto (Tv) parametro įvertinimas skaičiuojamas pagal formulę:

3.1.2. Jei siūlomas objektas turi parametro T2, T3, T4, didžiausią skaitinę vertę (Tmax) gauna maksimalų balų skaičių pagal lyginamąjį svorį: T2 = L2 = 0,4; T3 = L3 = 0,2; T4 = L4 = 0,1. Mažiausią parametrų T2, T3, T4 skaitinę vertę (Tmin) turintis objektas gauna 0 balų: T2 = L2 = 0; T3 = L3 = 0; T4 = L4 = 0 . Visais kitais atvejais vertinamo objekto (Tv) parametro įvertinimas skaičiuojamas pagal formulę:

3.2. Siūlomo objekto T5 techninis parametras aprašomas statiniu vertinimo būdu ir neturi skaitinių išraiškų (yra arba nėra), todėl parametro įvertinimas apskaičiuojamas pagal metodiką:
Jei siūlomas objektas turi nurodytą pranašumą, gauna maksimalų balų skaičių pagal lyginamąjį svorį: T5 = L5 = 0,1;
Jei siūlomas objektas neturi nurodyto pranašumo, gauna nulį balų: T5 = L5 = 0.

Techninių pranašumų (T) balai apskaičiuojami visų techninių kriterijų parametrų įvertinimų sumą padauginant iš techninių pranašumų lyginamojo svorio (Y):

Laimėjusiu Pasiūlymu bus pripažintas Pasiūlymas, atitinkantis visus Pirkimo dokumentuose nustatytus reikalavimus, kurio ekonominis naudingumas (E) bus didžiausias.
[bookmark: _Toc47844937][bookmark: _Toc60525491]Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai. 

____________________


